הוצאת אוניברסיטת ייל

ג'ורג' פארמלי דיי, מייסד הוצאת אוניברסיטת ייל
הוצאת אוניברסיטת ייל היא הוצאה לאור אוניברסיטאית הקשורה לאוניברסיטת ייל. היא נוסדה בשנת 1908 על ידי ג'ורג' פארמלי דיי,<ref></ref> והפכה למחלקה רשמית של אוניברסיטת ייל ב־1961, אך נותרה עצמאית מבחינה כלכלית ותפעולית.

נכון לשנת 2020, מוציאה הוצאת אוניברסיטת ייל לאור כ־300 ספרים חדשים בכריכה קשה וכ־150 בכריכה רכה מדי שנה, ויש לה קטלוג בן כ־5,000 ספרים מודפסים. ספרים שראו אור בהוצאה זכו חמש פעמים בפרס הספר הלאומי, פעמיים בפרסי חוג מבקרי הספרות של ארצות הברית ושמונה פעמים בפרס פוליצר.<ref></ref>

ההוצאה מחזיקה משרדים בניו הייבן, קונטיקט ובלונדון, אנגליה. ייל היא ההוצאה האוניברסיטאית האמריקאית היחידה עם פעילות הוצאה לאור בקנה מידה מלא באירופה. היא מייסדת שותפה של חברת ההפצה TriLiteral LLC, לצד הוצאת המכון הטכנולוגי של מסצ'וסטס (MIT Press) ו־הוצאת אוניברסיטת הארוורד.<ref>[http://www.triliteral.org/ TriLiteral]</ref> TriLiteral נמכרה ל־LSC Communications בשנת 2018.<ref></ref>

== סדרות ומיזמי הוצאה לאור ==
הלוגו המקורי של הוצאת אוניברסיטת ייל, בעיצוב [[פול ראנד.]]

=== סדרת ייל למשוררים צעירים ===
מאז הקמתה ב־1919, ההוצאה מוציאה לאור את ספרם הראשון של הזוכים בתחרות המשוררים הצעירים של ייל. הזוכה הראשון היה הווארד באק; הזוכה ב־2022 היא מרי־אליס דניאל.<ref></ref> זוכים ידועים מן העבר הם אדריין ריץ', רוברט האס, וג'ון אשברי.

=== סדרת הדרמה של ייל ===
ההוצאה נותנת חסות משותפת, יחד עם התיאטרון הרפרטוארי של ייל, לתחרות מחזאות בשם "סדרת הדרמה של ייל". הזוכה בתחרות השנתית מקבל פרס על שם דייוויד צ' הורן על סך 10,000 דולר, הוצאה לאור של כתב היד בהוצאת אוניברסיטת ייל, והקראה מבוימת בתיאטרון הרפרטוארי של ייל. הן את הפרס והן את ההוצאה לאור והפקת ההקראה מממנת קרן דייוויד צ'ארלס הורן.<ref>[https://web.archive.org/web/20150320220300/http://yalepress.yale.edu/yupbooks/drama.asp Yale Drama Series: Prize for Emerging Playwrights] from the Yale University Press website</ref>

=== סדרת עוגן לתנ"ך של ייל ===
בשנת 2007 רכשה הוצאת אוניברסיטת ייל את סדרת Anchor Bible, אוסף בן יותר מ־115 כרכים של מחקרים במקרא ובברית החדשה, מקבוצת המו"לות דאבלדיי.<ref></ref> כותרים חדשים וכותרים מקטלוג העבר נדפסים כעת תחת המותג Anchor Yale Bible Series.

=== סדרת עתיד הדמוקרטיה האמריקאית ===
בהוצאה רואה אור סדרה בשם Future of American Democracy,<ref>[http://yalepress.yale.edu/yupbooks/SeriesPage.asp?series=127 The Future of American Democracy Series] from the Yale University Press official website</ref> ש"מטרתה לבחון, לחזק, ולחדש את החזון ההיסטורי של הדמוקרטיה האמריקאית בסדרת ספרים של הוגי דעות בולטים באמריקה", בשיתוף עם הקרן לעתיד הדמוקרטיה האמריקאית.<ref>[http://thefutureofamericandemocracyfoundation.org/ Official website] of the Future of American Democracy Foundation</ref>

=== סדרת למאר בתולדות המערב ===
סדרת למאר להיסטוריה של מערב ארצות הברית (לשעבר סדרת Yale Western Americana)<ref>Basbanes, Nicholas A. A World of Letters: Yale University Press, 1908-2008, New Haven and London, 2008. p. 222, Centennial Highlights</ref> הוקמה בשנת 1962 כדי להוציא לאור חיבורים שישפרו את הבנת החברה במערב האמריקאי, ויתרמו להבנה רחבה יותר של חשיבות המערב בחיים הפוליטיים, החברתיים, והתרבותיים של ארצות הברית.<ref>[https://web.archive.org/web/20100621114100/http://yalepress.yale.edu/yupbooks/SeriesPage.asp?series=122 The Lamar Series in Western History] from the Yale University Press official website</ref>

=== סדרת הרצאות טרי ===
בשנת 1923 החלה להתקיים באוניברסיטת ייל סדרת הרצאות שנתית (4 הרצאות במשך חודש מדי שנה) על שם דווייט ה' טרי, שעניינן עידוד העיסוק בדת במסגרת המחקר המדעי. בחלק גדול מהשנים, נערכה סדרת ההרצאות לכדי ספר, שראה אור בהוצאת אוניברסיטת ייל.

=== Yale Nota Bene ===
בשנת 2000 הכריזה ההוצאה על סדרה חדשה בשם Yale Nota Bene, שבמסגרתה יראו אור בהדפסה חוזרת כותרים קלאסיים של הוצאת אוניברסיטת ייל, בכל התחומים, הן בתחומי העיון והמחקר והן חיבורי ספרות יפה.<ref></ref>

== ביקורת ציבורית ==
=== טענה לרשלנות בהוצאת "פעולה אנושית" מאת פון מיזס ===

ב־1963 הדפיסה ההוצאה מהדורה מתוקנת של "פעולה אנושית" מאת לודוויג פון מיזס. בגיליון ה־5 במאי 1964 של כתב העת השמרני National Review, כתב הנרי האזליט מאמר בשם "Mangling a Masterpiece", ובו האשים את הוצאת אוניברסיטת ייל בכך שעימדו וסידרו את המהדורה החדשה בצורה חובבנית בכוונה, בשל העמדה האידאולוגית השונה של ההוצאה.<ref></ref><ref></ref>

=== שערוריית קריקטורות מוחמד ===

באוגוסט 2009, הוחלט בהוצאה למחוק את עותקי הקריקטורות המעורבות בפולמוס של פרשת קריקטורות מוחמד, יחד עם כל שאר התמונות של מוחמד, מתוך ספר אקדמי בשם "הקריקטורות שהרעידו את העולם", מאת פרופסור ייטה קלאוזן .<ref></ref>

== קישורים חיצוניים ==

* 

== הערות שוליים ==

קטגוריה:אוניברסיטת ייל
קטגוריה:הוצאות ספרים אוניברסיטאיות בארצות הברית